मास्क - सिर्फ ट्रिपल लेयर और एन 95 मास्क ही वायरस से बचाव में कारगर हैं। - सिंगल लेयर मास्क की 20 परतें लगाकर भी बचाव नहीं हो सकता है। स्वाइन फ्लू के लिए दो तरह के मास्क हैं। 1. थ्री लेयर सर्जिकल मास्क 2. एन- 95 कितनी देर करता है काम - स्वाइन फ्लू से बचाव के लिए सामान्य मास्क बिल्कुल कारगर नहीं होता है। लेकिन थ्री लेयर सर्जिकल मास्क को चार घंटे तक और एन- 95 मास्क को आठ घंटे तक लगाकर रख सकते हैं। इसके बाद मास्क को फेंक देना होता है। कितनी रहती है सिक्युरिटी - ट्रिपल लेयर सर्जिकल मास्क लगाने से वायरस से 70 से 80 फीसदी तक बचाव रहता है और एन- 95 से 95 फीसदी तक बचाव संभव है। कब मास्क पहननें - अगर आपको फ्लू नहीं है, तो मास्क पहनना जरूरी नहीं है, लेकिन अगर आप किसी फ्लू पेशेंट की देखभाल कर रहे हैं, किसी ऐसी जगह जा रहे हैं, जहां फ्लू पेशेंट्स की आमद है, या किसी भीड़ वाली जगह जा रहे हैं, तो सावधानी के लिए मास्क लगाना जरूरी हो जाता है। - जब भी किसी फ्लू पीडि़त के संपर्क में आएं तो उससे मुलाकात के फौरन बाद मास्क को फेंक दें और हाथों को धोएं। - अगर यात्रा के दौरान लोग मास्क पहनना चाहें तो यह सुनिश्चित कर लें कि मास्क एकदम सूखा हो। अपने मास्क को बैग में रखें और अधिकतम चार बार यूज करने के बाद इसे बदल दें।